এখানকার ভিডিও ফুটেজ জানিয়ে দিচ্ছে, কী দুঃসহ সময় কাটিয়েছে তারা। ইউটিউবের এই ফুটেজে, এনবিসি-এর সংবাদ দেখার সময় আমি যুদ্ধশিশু বহনকারী মেয়েটির চোখ খেয়াল করছিলাম। দেখুন, বিষণ্নতার সঙ্গে সেখানে বিপণ্নতা খেলা করছে, সে এপাশ ওপাশ তাকাচ্ছে আতঙ্কিত অবিশ্বাস গোপন করার চেষ্টা চালাচ্ছে কিন্তু পারছে না, তার সামনে সাক্ষাৎকারগ্রহণকারীরা ভিনভাষায় কথা বলছে, সে বুঝতে পারছে না- সেটিও তার চোখে অস্বস্তির জন্ম দিচ্ছে। সন্তান কোলে এক নারী বসে আছে, তার মুখে কোনও কথা নেই, সে সন্তানটির মুখ দেখানোর চেষ্টা করছে আর কোথাও কাকের দল চিৎকার করছে।